GiliGold/VAD_KnessetCorpus huggingface dataset:
ראובן ריבלין: אנו ערים לוועדת לוין, שבאה וקבעה שבכל זאת כאשר אנו מבקשים כל פעם מקופת הציבור כספים נוספים אנו יכולים לעשות זאת באמצעות תרומות ושיש צורך להעלות את רף התרומה לדרגה יותר גבוהה.
ראובן ריבלין: באנו וקבענו, אחרי שהתייעצנו כל הלילה עם יועצים שונים, שיש צורך לכל מועמד, על מנת לקיים בחירות, בסכום של 60 מליון שקל, שהוא סכום המיועד ליצירת תשתית ארגונית פרושה לכל רוחב הלוח הפוליטי בארץ, מהטעם הפשוט שכאשר היינו מדברים בבחירות חוזרות - הבחירות החוזרות היו נשענות תמיד על תשתית קיימת שהיתה ממש יוצאת לפעולה מיד עם פירסום התוצאות ועם הצורך לקיים בחירות חוזרות.
ראובן ריבלין: כאן, למרות שבאנו וקבענו שהבסיס הוא התשתית של בחירות חוזרות מבחינה כספית אבל לא התשתית הקיימת מבחינה פיזית, בכל זאת לא ביקשנו לחרוג מעבר לזאת ולעשות כל מה שביכולתנו על מנת להסתפק באותו סכום.
ראובן ריבלין: באנו וקבענו, ואמרו לנו כל אותם אנשים שהם בקיאים בנושא הבחירות, שאנו צריכים סכום של 60 מליון שקל שהוא כמעט סכום מינימלי לקיום בחירות שאנו יכולים להשיג בהן - כל אחד את היעד שהוא מציב לעצמו.
ראובן ריבלין: היינו עדים לכך, שאם אנו רוצים להיות דבקים בחוק הקיים ולצאת ממנו - הסכום שיוכל להינתן לכל מועמד הוא 46 מליון שקל.
ראובן ריבלין: לכן, באנו והסכמנו להמליץ בפני החברים האחרים שנוכל לקבל תרומות נוספות עד גג של 60 מליון שקל כולל.
ראובן ריבלין: כלומר, 14 מליון שקל נוספים בצורת תרומות.
ראובן ריבלין: כמו כן, העלינו את רף התרומה בהתאם להמלצת ועדת לוין, ואינני רוצה לחזור פה על זה.
ראובן ריבלין: כל מועמד לא יוכל להוציא יותר מ-60 מליון שקל, ואם יוציא פחות מ-60 מליון שקל - יצטרך להחזיר את הכספים שקיבל.
ראובן ריבלין: אם, למשל, הוצאנו פחות מ-60 מליון שקל והצלחנו לגייס תרומות בסך 14 מליון שקל והוצאנו רק 50 מליון שקל - הרי את הסכום העודף של 10 מליון שקל שלא הוצאנו לא נחזיר לתורמים אלא נחזיר לקופת המדינה מתוך אותם כספים שהתקבלו על סך 46 מליון שקל.
ויצמן שירי: האם אתה מכיר מישהו שהשאיר כסף?
ראובן ריבלין: אלה דברים, שהתקבלו על דעת כולנו.
ראובן ריבלין: ישבנו היום עם המפלגות האחרות בבית, וקיבלנו על עצמנו - חברי-הכנסת אלי גולדשמידט, ויצמן שירי ואופיר פינס-פז מצד העבודה, וחברי-הכנסת מיכאל איתן, ישראל כץ ואנכי מהצד של הליכוד - את אותה התחייבות ואמרנו: "אנו, כמפלגות שיובילו מועמד, איננו רוצים עוד תקציב נוסף".
ראובן ריבלין: המפלגות עצמן שאינן רוצות להיות סמוכות על שולחן אותם אלה שיריצו מועמדים ובכל זאת רוצות להשתתף בצורה פעילה בבחירות, כל אחד על-פי גישתו ושיטתו - לאחר ויכוח בו אנו באנו וביקשנו שהם יהיו על שולחנם של המועמדים עצמם והם סירבו לכך, הגענו לפשרה, שהתקבלה על דעת כולם, על כל סיעות הבית שהיו נוכחות באותה התייעצות, ולצערי הרב המפלגות הערביות לא היו, אבל אם אנו מדברים על ארבע המפלגות הגדולות: על אגודת ישראל, על שינוי, על האיחוד הלאומי- - -
דובר: ש"ס.
ראובן ריבלין: ש"ס היא בין ארבע המפלגות הגדולות, ואולי אתה לא יודע.
ראובן ריבלין: הגענו להסכמה, בה המפלגות האחרות יוכלו לקבל גם הן על חשבון אותו עניין, פירושו הבחירות הבאות על ראשנו כתוצאה מהתפטרות ראש הממשלה על-פי סעיף 23 לחוק, וכל אחת תקבל רבע יחידת מימון לכל חבר-כנסת.
ראובן ריבלין: כמובן, שהמפלגות שמריצות מועמד לא יקבלו את אותו סכום שהן לא צריכות אותו, כי בלאו הכי הן לא יכולות לעלות מעבר לרף של 60 מליון שקל.
ראובן ריבלין: אני מקווה, שכולם מבינים שקופת הציבור סובלת.
ראובן ריבלין: טוב שבדמוקרטיה קופת הציבור תסבול מאשר זה ייהפך למצב בו מפלגות ומועמדים יהיו תלויים בכספי אנשים אשר כספם יכול להיות בסופו של דבר משפיע על דעת הנבחרים.
ראובן ריבלין: אני מודה לכל חברי-הכנסת שהשתתפו בדיונים המרתוניים שהתקיימו.
ראובן ריבלין: אני מודה לחבריי מהליכוד, חברי-הכנסת ישראל כץ ומיכאל איתן.
ישראל כץ: גם בבחירות רגילות, כאשר רץ ראש ממשלה, נושא המימון לא כל כך מוסדר.
אלי גולדשמידט: כן מוסדר.
ישראל כץ: למה לא לחוקק את הנושא של 46 מליון שקל בכל מקרה לגבי ראש ממשלה, ואת השאר רק במקרה של בחירות מיוחדות?
ראובן ריבלין: אסיים את דבריי.
ראובן ריבלין: התשובה ברורה.
ראובן ריבלין: יצאנו מהחוק הקיים לגבי בחירות חוזרות.
ראובן ריבלין: כדי שלא ישאלו אותנו חברינו הטובים מהתקשורת: "מדוע עשיתם כך?", מראש באנו ולקחנו את המצב שקיים בחוק וממנו יצאנו, למרות שהתשתית איננה אותה תשתית כאשר אנו יוצאים לבחירות חוזרות.
ראובן ריבלין: כאשר אנו יוצאים לבחירות חוזרות, מבחינה ארגונית כל המערכת והתשתית הארגונית קיימות.
ראובן ריבלין: פה אנו צריכים להקים יש מאין.
ראובן ריבלין: זה בהחלט יהיה דבר שיכביד עלינו, אבל אנו מקבלים את המגבלה הזו.
ראובן ריבלין: כאן יש 120 דקות למועמד בלבד בטלויזיה שהוא עולה ממון רב, בשעה שבבחירות החוזרות היו יכולים להשתמש גם בחומרים שאנו יצרנו קודם לכן.
אלי גולדשמידט: חבר-הכנסת ריבלין, תוך כדי הדברים נזכרתי בדבר שלא אמרנו:
אלי גולדשמידט: המימון הזה למפלגות שמריצות מועמד יכלול גם מימון מערכת בחירות פנימיות שמיועדת לבחור את אותו מועמד.
ראובן ריבלין: הפריימריס שלנו יעלו בערך כחמישה מליוני שקלים.
ויצמן שירי: האם המפלגות יכולות לגייס תרומות?
אלי גולדשמידט: המפלגות אינן יכולות לגייס תרומות לצורך העניין, כי כך סיכמנו.
אלי גולדשמידט: תרומות לפריימריס שמועמד מגייס - זה לגיטימי לגמרי.
אלי גולדשמידט: אנו מדברים על מימון האופרציה של הכנת הפריימריס: מחשבים, וכל הלוגיסטיקה.
אלי גולדשמידט: כל הלוגיסטיקה הזו עולה 5-6 מליוני שקלים.
אלי גולדשמידט: עתה, חבר-הכנסת יוסי פריצקי, ואחרי וחבר-הכנסת אבשלום וילן.
אמנון כהן: תאפשר לנו לגייס תרומות.
אלי גולדשמידט: אם תשכנעו את חבר-הכנסת רובי ריבלין.
אלי גולדשמידט: זה מה שסיכמנו.
יוסף יצחק פריצקי: לא אוסיף על הדברים הטובים שנאמרו ע"י חבר-הכנסת ריבלין, ואני רק מבקש להוסיף הערה להסתייגות שעלתה לי עכשיו.
יוסף יצחק פריצקי: אנו, כמובן, באנו ואמרנו שסיעה שמריצה מועמד לא תקבל.
יוסף יצחק פריצקי: דא עקא, קיימת אפשרות שירוץ מועמד מטעם מספר סיעות או לא מטעם מספר סיעות.
יוסף יצחק פריצקי: למשל: חבר-הכנסת אחמד טיבי מחפש חתימות.
אלי גולדשמידט: רק הסיעה שעליה נמנה המועמד.
יוסף יצחק פריצקי: אני מבקש, שנחליט על זה.
יוסף יצחק פריצקי: חברי-הכנסת החותמים למועמד לראשות ממשלה - סיעותיהם לא יקבלו את המימון, אבל הוא יקבל.
יוסף יצחק פריצקי: כלומר, המערכת תקבל את 32 היחידות, כי מה קורה?
אלי גולדשמידט: לא המערכת, אלא רק הסיעה עליה נמנה המועמד נמנה.
אלי גולדשמידט: חבר-הכנסת יוסי פריצקי, זה מה שסיכמנו.
אלי גולדשמידט: אינך יכול להציג פה נושא חדש.
יוסף יצחק פריצקי: אבל, תראה מה קורה כאן.
יוסף יצחק פריצקי: ירוץ מועמד אחד מסיעה של ח"כ אחד, והוא יקח תשע חתימות ואז יש לו עשר חתימות.
אלי גולדשמידט: אם כך, הוא יקבל את המימון, נכון, כי הוא מריץ מועמד.
אלי גולדשמידט: אם הוא לא יעבור את הסף, הוא יחזיר את הכסף.
אלי גולדשמידט: חבר-הכנסת פריצקי, אתה מעלה באוב דברים שדיברנו עליהם.
ראובן ריבלין: האם אתה משוגע?
ראובן ריבלין: האם אנו ילדים קטנים?
ראובן ריבלין: אם הוא לא מקבל 15% מהקולות, הוא מחזיר.
מוחמד ברכה: לא צריך לאסוף עשר חתימות, אלא סיעות שמספר- - -
ד' לכנר-הולץ: בדיוק.
אלי גולדשמידט: אני רוצה להגדיר זאת פעם נוספת, כדי שחבר-הכנסת פריצקי ישמע, אך אני מבקש שגם אוזני המשפטנים שבינינו ישמעו.
אלי גולדשמידט: חבר-הכנסת שירי, אינך מפסיק לדבר מרגע פתיחת הישיבה, וזה מפריע.
ויצמן שירי: האמן לי, שאני מדבר על מה שחשוב.
אלי גולדשמידט: חבר-הכנסת יוסי פריצקי, אני חוזר ואומר: יחידות המימון, 32 יחידות המימון בסיבוב הראשון ו-8 יחידות המימון בסיבוב השני, ינתנו לסיעה שעליה נמנה חבר-הכנסת המועמד או במקרה שזה יהיה ביבי אז נצטרך לטפל כך שזה יהיה מוגדר שגם פה הוא יקבל, כמובן בתיקון, אם יהיה צורך, כי הוא לא חבר-כנסת, או יושב-ראש המפלגה וזה לא משנה.
אלי גולדשמידט: ודאי, שזה לא מימון שהולך לסיעה נוספת שחותמת עבור אותו מועמד.
יוסף יצחק פריצקי: הוא לא הבין אותי.
יוסף יצחק פריצקי: זה הפוך.
אבשלום וילן: אני חושב, שההסדר הזה הוא הסדר הגיוני.
אבשלום וילן: ההנחה שלקחתם פה היתה על החוק לסיבוב שני היא כאילו יש שני מועמדים.
ויצמן שירי: חייבים להיות שני מועמדים בסיבוב שני.
אבשלום וילן: אינך מקשיב למה שאני אומר.
אבשלום וילן: אמרתי, שהרעיון הכללי פה למודל של החוק בא מהחוק הקיים לגבי מה שקורה בין סיבוב ראשון לסיבוב שני.
אבשלום וילן: כך הציג זאת חבר-הכנסת ריבלין, וכך דיבר היושב-ראש גולדשמידט.
אבשלום וילן: מפה יצאו, וזה הגיוני.
אבשלום וילן: אינני חושב, שהכסף הוא שיקבע אם יהיו עוד מועמדים או לא.
אבשלום וילן: מר"צ שומרת לעצמה את הזכות להריץ מועמד משלה, אם וכאשר בהתאם להתפתחויות.
אמנון כהן: גם ש"ס שומרת את הזכות לעצמה.
אבשלום וילן: אינני מציע לאף אחד פה להתעסק עם הסף של החזרת הכספים.
ויצמן שירי: מה אתה אומר?
אלי גולדשמידט: חבר-הכנסת שירי, מה זה "מה אתה אומר?"?
אלי גולדשמידט: האם יש חוק שאומר שאסור להגיד דברי אבסורד?
אלי גולדשמידט: ! אם היה חוק כזה, כולנו היינו בבית-סוהר.
ראובן ריבלין: חבר-הכנסת שירי, אם הייתי אומר כל מה שאני חושב, אוי ואבוי יהיה.
אבשלום וילן: אינני מציע לאף אחד להביא פה כוחנות פוליטית ששכרה ייצא בהפסדה.
אבשלום וילן: אתמול אמרנו שסף של 15% זה גבוה, ודיברנו על 10%.
אבשלום וילן: אני חושב, שסף של 10% זה הגיוני.
אבשלום וילן: אם נחליט להריץ מועמד, אין לנו בעיה להגיע ל-10% בכל מקרה, ולא זה השיקול.
אבשלום וילן: חבר-הכנסת ישראל כץ, אני מציע שלא תקחו את האחוזים כמנוף- - -
אלי גולדשמידט: חבר-כנסת וילן, לגבי שאלתך, אנו לא מדברים על זה עכשיו.
אלי גולדשמידט: תמשיך לדבר בנושא המימון.
אלי גולדשמידט: נסים את העניין הזה, ונעבור לנושא הסף.
אבשלום וילן: מדובר פה על סדר-גודל, עם כל ההוצאות, בין 110 לבין 120 מליון שקל בהנחה של שני מועמדים במפלגות הגדולות.
אבשלום וילן: אני מציע לכם כבר עכשיו: יש רציונל נכון להצעה שאומרת שתרומות הולכות רק למועמדים; אם מפלגות יכולות לגייס גם תרומות, למרות שאין להן מועמד, אתה נכנס לאבסורד מיידי.
אבשלום וילן: לכן, אני חושב שההצעה הגיונית.
אבשלום וילן: נשאר לקבוע את הרף.
אבשלום וילן: יש פה הוצאה של כ-122 מליון שקל, וזו הוצאה מאד גדולה ב-60 ימי בחירות.
אבשלום וילן: זו מערכת יקרה, וזה מחיר הדמוקרטיה.
אבשלום וילן: אני מציע, שנהיה החסכוניים ביותר, ולא נתחיל כרגע להביא עוד אקסטרות: לא תרומות ולא שום דבר.
אבשלום וילן: הגג הזה יהיה, אלא אם יהיו מועמדים נוספים, ואז זה יעלה.
אמנון כהן: מה הבנת בסוף?
אמנון כהן: האם אפשר להתרים או לא?
אבשלום וילן: רק למועמדים.
אלי גולדשמידט: אני חוזר ואומר, שהנושא כרגע הוא הסכומים ולא סף ההתמודדות - סף הכניסה.
ויצמן שירי: עניין הסכומים - כאשר התיישבנו, באמת חשבנו תמיד בעיקר על העניין הציבורי.
ויצמן שירי: מדברים על העניין של להשתדל לא למנוע מלהתמודד, אבל להשתדל לחסוך בכספים.
ויצמן שירי: חבר-הכנסת וילן, כאשר אתה אומר "אל תמנעו ממישהו להתמודד", זה לא משנה כרגע מה סף הכניסה, משמעות הדבר כרגע היא שאם זה עולה 118-120 מליון שקל, שזה מה שעולה כרגע הסיבוב הראשון ישירות - ישירות לשני המועמדים זה 46 מליון שקל לאחד כך שזה 92 מליון שקל, ועוד 18 יחידות שזה גם כן מגיע למשהו כמו 24-23 מליון שקל או 26 מליון שקל.
ויצמן שירי: במידה ולא תקשור את העניין של הסיבוב הראשון והסיבוב השני, אתה עלול לגרום למצב שכתוצאה מהעניין הזה לא יהיה מועמד אחד או שני מועמדים נוספים אלא יכולים להיות גם יותר.
ויצמן שירי: הרי למדנו שאנשים שגם אין להם שום סיכוי תמיד חושבים שיש להם סיכוי על מנת להיות לשון המאזניים.
אבשלום וילן: החוק אמר, שעשרה חברי-כנסת בסיעה יכולים.
אבשלום וילן: למה אתה תחסום אותו?
אבשלום וילן: נניח, שש"ס החליטה שהיא רוצה להריץ את המועמד שלה.
ויצמן שירי: החוק לא מדבר על זה שמועמד יקבל בסיבוב ראשון סכום עתק כזה.
ויצמן שירי: אם החוק היה מדבר על זה שמועמד יקבל בסיבוב הראשון והיה מתייחס לשאלה כמה מועמד מקבל בסיבוב הראשון, היה המצב ברור.
ויצמן שירי: אבל, היות ואין דבר כזה ויש התייחסות רק לסיבוב שני, כי חשבו תמיד שיש בחירה של הרשימות ויש מועמד שלא יגיע ל-50%, יכול להיות מצב שלרשימות לא יהיה מועמד ורק לרשות יהיו שני מועמדים.
ויצמן שירי: לכן, כאשר אתה מדבר על ללכת וליצור מצב שיכולים להיות 3-4 מועמדים כשזה יכול להגיע ל-140 או 150 מליון שקל, אני אומר לך שגם מדובר על הפסד ימי עבודה; אתם שוכחים, שזה הפסד ישיר למשק של מליוני ימי עבודה.
ויצמן שירי: אתם מסתכלים על ההקצאה הישירה, שזו טעות.
אבשלום וילן: תציע את מחצית הסכום ותגיד: "במקום 120 מליון שקל זה עולה, בוא ונלך על 60 מליון שקל".
אבשלום וילן: ו' שירי: אי אפשר לעשות בחירות דמוקרטיות בסכום הזה.
אבשלום וילן: בדקו את כל העניין הזה.
אבשלום וילן: האם מפלגת ש"ס לא יכולה?
ויצמן שירי: ש"ס צריכה לקחת בחשבון שאם המועמד שלה לא מביא 15% הם יחזירו את הכסף.
יוסף יצחק פריצקי: זה גבוה.
ויצמן שירי: המחוקק לא מדבר בשום מקום על סיבוב ראשון בבחירה אישית, כשהבחירות הן מיוחדות.
ויצמן שירי: אם המחוקק היה מתייחס לדבר הזה, לא היינו יושבים היום כאן.
אבשלום וילן: האם אתה מבין מה קורה?
אבשלום וילן: אני יכול להגיד לך, ששתי המפלגות הגדולות לוקחות למועמדים שלהן סכומים מאד גבוהים.
ויצמן שירי: תתאחדו אתם עם המפלגות הערביות, ויכולים להביא 15%.
ויצמן שירי: זה לא הקטע הזה.
ויצמן שירי: מדובר ב-120 דקות שידור ובעוד מליון ואחד דברים ועסקים כשאנו יודעים מה הן המשמעויות.
ויצמן שירי: את זה צריך להשתדל למנוע.
ויצמן שירי: יש לזה מליון ואחד השלכות.
ויצמן שירי: בשם הדמוקרטיה, אתם תפרקו את כל הדמוקרטיה.
עיתונאי: האם ברק הוא מועמד של ישראל אחת או של העבודה?
אלי גולדשמידט: זו שאלה מעניינת.
ויצמן שירי: נכון לרגע זה, ברק הוא מועמד מפלגת העבודה.
אבשלום וילן: אנו בישיבת ועדת הכספים.
אבשלום וילן: תשאלו אותם בישיבת ישראל אחת.
אלי גולדשמידט: עתה, נשמע את חבר-הכנסת מוחמד ברכה, ואחריו את חבר-הכנסת מוסי רז.
אלי גולדשמידט: מ' ברכה: יש שאלה, שאני חושב שכדאי שוועדת הכספים תיתן עליה את הדעת - נושא מספר סיעות שמספר חבריהן עולה על עשרה, ואז, כפי שנאמר, המימון ילך לסיעה עליה נמנה המועמד.
אלי גולדשמידט: זו השאלה: זה יכול לפתוח פתח להסכמים בין הסיעות שחותמות על חלוקת שלל.
אלי גולדשמידט: מה זאת אומרת?
יוסף יצחק פריצקי: תנו לו לסיים את דבריו.
יוסף יצחק פריצקי: הוא טוען טענה נכונה.
מוחמד ברכה: הדברים - שייעשו בצורה מוסדרת או שייעשו מתחת לשולחן.
אלי גולדשמידט: מה זו "חלוקת שלל"?
אלי גולדשמידט: חבר-הכנסת פריצקי, לא שאלתי אותך אלא את חבר-הכנסת מוחמד ברכה.
מוחמד ברכה: לדוגמא: אני ורע"מ ופריצקי - נניח, שהם תומכים וחותמים על המועמדות שלי.
מוחמד ברכה: במקרה כזה, אני מקבל כל הכסף על סיעה של שלושה, ויש עוד שבעה שחתמו לי.
מוחמד ברכה: סביר להניח שאני צריך גם להשתתף במימון הפעילות שלהם.
אלי גולדשמידט: אתה צריך לקחת את הכסף הזה ולהשתמש בו כדי לעשות ארגון יום בחירות בשבילך וכדי לעשות תשדירי בחירות בטלויזיה.
מוחמד ברכה: אלה מפלגות שתומכות בי.
אלי גולדשמידט: לשם כך, כל אחת מהן מקבלת רבע יחידת מימון.
מוחמד ברכה: בנוסף, האם הם יהיו 'פריירים'?
אלי גולדשמידט: יש להן בעיה.
אלי גולדשמידט: מבקר המדינה יתיישב עליהן אחר כך.
אלי גולדשמידט: אתה יכול להגיד זאת גם על המפלגה שלנו; אתה יכול לומר, שאנו נעשה חלוקת שלל.
מוחמד ברכה: אני לא רוצה להגיד "עשויים להיות".
מוחמד ברכה: עלול להיות מצב כזה.
אמנון כהן: אם לא תיקח אחוז מסויים מהבוחרים, תחזיר את הכסף.
אלי גולדשמידט: חבר-הכנסת ברכה, נקודת המוצא היא שכל 120 חברי-הכנסת הם אנשים ישרים, כולל אדם שאולי יהיה מועמד ואיננו כרגע חבר-כנסת.
אלי גולדשמידט: בעיניי, כולם אנשים ישרים, תמימים וחפים מכל מחשבות לחלק שלל.
אלי גולדשמידט: מי שמחלק שלל - יש מערכות פיקוח על זה.
אבשלום וילן: היושב-ראש גולדשמידט, אנו גם העלינו זאת בבוקר.
אבשלום וילן: טענתם היתה, שתצטרך להוכיח שכל הכסף הלך רק למועמד במערכת הבחירות ולא למפלגות.
אמנון כהן: תדבר על הרף שהוא צריך להביא.
אמנון כהן: הוא לא יודע את זה.
אלי גולדשמידט: זהו הנושא הבא.
אלי גולדשמידט: הוא יודע, שיש רף.
מוחמד ברכה: השאלה, שאני שואל עליה בעיקר, היא לגבי נושא ה-10%.
אלי גולדשמידט: אינני דן כרגע בנושא ה-10%, ואעשה זאת לאחר שנגמור את שאר הדברים.
מוחמד ברכה: נושא ה-10% הוא בלתי סביר.
מוחמד ברכה: כוונת המחוקק, כשדיבר על סיבוב שני, היא גם לאפשר לקבוצות שרוצות להצביע הצבעת מחאה או להעלות רעיון או לבטא את עצמן כגוש או כקבוצה שגם היא תתבטא בסיבוב הראשון או כדי לשקול את עצמן לקראת הסיבוב השני לבטא את עצמן.
מוחמד ברכה: לכן, בא הנושא הזה בעיקר של סיבוב שני.
מוחמד ברכה: אחרת, היה המחוקק קובע שכדי להכנס לסיבוב הראשון צריך 20%, ואז יהיו שני מועמדים ואף אחד לא יעז להכנס לתוך העסק הזה.
מוחמד ברכה: לכן, אני מבין שמי שלא עובר לא יכול לקבל 32 יחידות מימון.
מוחמד ברכה: אבל, אני חושב שיש מקום גם לתת אפשרות לקבוצות מיעוט, נניח, עד 5%.
מוחמד ברכה: מי שיקבל 5% יחזיר חצי מ-32 היחידות.
מוחמד ברכה: אני חושב, שזה צריך להיות מעוגן בתקנות.
יוסף יצחק פריצקי: יש לך בעיה בלוגיקה.
יוסף יצחק פריצקי: הבעיה היא, שאתה צריך עשר חתימות.
יוסף יצחק פריצקי: ו' שירי: שיעשה 100%.
יוסף יצחק פריצקי: הוא לא צריך כסף מהמדינה.
אבשלום וילן: אם אגיש בג"ץ, אתה נופל.
אבשלום וילן: אמרתי: עשר מתוך מאה ועשרים - זה הרף.
אבשלום וילן: כל מה שמעל לא יעמוד במבחן בג"ץ.
ויצמן שירי: אתם מומחים לבג"צים.
ויצמן שירי: תלכו לבג"ץ.
אבשלום וילן: האם אמרתי שאני הולך?
אבשלום וילן: !
מוסי רז: ברצוני להעלות שני דברים, שאני מודה שכאשר היינו בחדר בפנים ראשית חשבנו על דברים טיפה אחרים - חשבנו יותר על צורת החלוקה ולא על הדברים האלה, ואצלי עולה הרהור שני.
מוסי רז: אני קצת מרגיש לא נעים, כי הייתי בפנים ולא אמרתי זאת, ובכל זאת אני חושב כאן שאני צריך להגיד זאת.
מוסי רז: הנושא הראשון הוא זה שהעלה חבר-הכנסת מוחמד ברכה.
מוסי רז: אני חושב, שאם המחוקק קבע שעשרה חברי-כנסת או סיעות, ולא נתווכח כרגע על העניין הזה, יכולים לתמוך במועמד ואז הוא צריך לרוץ, אני מציע שמזה נגזור את המפתח.
מוסי רז: עשרה חברי-כנסת זה 8% מהציבור פלוס מינוס, ואנו נוריד את סף התשלום או המימון של מועמד כזה ל-8% מהקולות; אם הוא יקבל אותם, הוא יוכל לקבל את המימון.
מוסי רז: דבר שני, שהוא לא פחות חשוב, הוא שאני חושב שבכל זאת הסכום של 32 יחידות מימון גבוה מאד.
מוסי רז: זה נכון, ש-8 יחידות מימון באות אחרי קמפיין מתמשך וזה בתקופה של רק שבועיים, אבל אנו לא יכולים לעשות 8 כפול 4, כי אם מחר יחליטו, נניח, שמשנים את החוק וזה יהיה 90 יום האם אנו נעשה 8 כפול 6 או 8 כפול 7? אני חושב, שיש כאן טיפונת הגזמה.
מוסי רז: אינני רוצה לקבוע בדיוק כמה כרגע, אך אפשר להסתפק בפחות ואולי אפילו ללכת להסדר של 16 יחידות מימון, וגם סיעות שיש להן מועמד לראש ממשלה יקבלו רבע יחידת מימון לכל חבר-כנסת.
מוסי רז: ואז, במקרה שלנו, למועמד לראשות ממשלה יהיו 21-22 יחידות מימון.
מוסי רז: אני חושב שזה בסדר, כי אנו צריכים לקחת חשבון שאפילו אם אנו עושים את ה-8 כפול 4, בבחירות חוזרות אין למפלגות מימון נוסף וכאן בכל זאת הרי אנו יודעים טוב מאד שיש מפלגות שינצלו את המימון שלהן לתמוך במועמד אחד ויש מפלגות שינצלו זאת לתמוך במועמד שני.
מוסי רז: לכן, אלה שתי הצעותי: 8% מהקולות, והורדה ל-16 יחידות מימון פלוס בכל זאת תגמול גם למפלגות - - - מועמד לראשות הממשלה.
עופר חוגי: לגבי דברי חבר-הכנסת מוחמד ברכה בנושא מחאה, יש כמה צורות של מחאה.
עופר חוגי: יש מחאה שאנו עושים בכנסת.
עופר חוגי: כשיש בחירות לכנסת, כל אחד בוחר.
עופר חוגי: אבל, כאשר אנו הולכים לבחירות רק של ראש ממשלה, יודעים בציבור שהולכים על שני אנשים ושיש קבוצה שאומרת כך ושיש קבוצה שאומרת כך.
מוחמד ברכה: אבל, יש קבוצה שלישית שלא רוצה: לא זה ולא זה.
מוחמד ברכה: ו' שירי: שלא תכניס אותנו לסיבוב שני.
מוחמד ברכה: היא לא תיקח.
עופר חוגי: חבר-הכנסת שירי, האמן לי שאענה לו.
מוחמד ברכה: האם במפלגת העבודה מענישים על הבעת דעה?
ויצמן שירי: מספיק.
ויצמן שירי: מה זה הדבר הזה?
עופר חוגי: אינני חושב, שאנו צריכים היום להכות את הקופה הציבורית בסכום מאד גדול בנושא הזה רק למען מחאה.
עופר חוגי: גם חבר-הכנסת מוחמד ברכה יסכים איתי, שאם את 46 מליון השקל האלה יתנו למיגזר הערבי או למיגזר חלש מאד זה הרבה יותר טוב מאשר ללכת ולעשות את המחאה הזו.
אלי גולדשמידט: אני רואה, שעברנו לנושא השני.
עופר חוגי: הנושא מאד אקוטי.
אלי גולדשמידט: ודאי שהוא אקוטי, אבל אפשר לקיים דיון עליו גם בעוד עשרים דקות.
אלי גולדשמידט: חבר-הכנסת שירי, החלף אותי לחמש דקות.
עופר חוגי: בסך-הכל, יש לנו מסגרת מסויימת של תקציב, ואת התקציב הזה צריך לחלק בעוגה הזו כך שכל מועמד יוכל לתת את הקמפיין שלו בצורה נכונה.
עופר חוגי: אני גם חושב, כמו שאמר חבר-הכנסת מוסי רז, שהסכום של 32 יחידות לכל מועמד הוא מאד גבוה מול מימון מפלגות שזה רק רבע יחידת מימון לכל מועמד.
עופר חוגי: אני חושב, שצריך להסתכל אחרת על 32 יחידות המימון, וצריך להוריד זאת ל-20 או ל-24 יחידות מימון.
עופר חוגי: לא חייבים לבזבז את כל הכסף.
עופר חוגי: י' ליצמן: חבר-הכנסת עופר חוגי, היית צריך להגיד את זה לפני כן.
עופר חוגי: הבעיה היא, שהסכום הוא מאד גבוה.
ויצמן שירי: חבר-הכנסת חוגי, בדקו עם מומחים.
ויצמן שירי: ישבו ובדקו עם מומחים.
ויצמן שירי: זה לא עניין של לקיחת מחשב וכל אחד יתן את המספרים כדי לעשות בחירות.
עופר חוגי: אני מוכן שיוכלו לקבל תרומות עד 60 מליון שקל, אך אני לא חייב להכות בקופה הציבורית.
ויצמן שירי: זה מקור לשחיתות.
ויצמן שירי: זה בדיוק מה שרצינו למנוע - שלא תהיה תלות בין המועמדים לבין אנשי עסקים.
עופר חוגי: אינני מבין את זה.
עופר חוגי: (יו"ר הוועדה, חה"כ א' גולדשמידט, חוזר לחדר הישיבות.
ויצמן שירי: חבר-הכנסת חוגי, האם סיימת?
ויצמן שירי: הוא סיים.
אלי גולדשמידט: אם כך, אני רוצה לדעת על מה הסכמנו ומה נשאר עדיין פתוח, ואולי לכם יש עוד איזה שהן שאלות לגבי הסכמות שאנו צריכים להגיע אליהן שלא הסכמנו לגבי הנושאים - דברים שנראים לכם עדיין לאקונות.
אלי גולדשמידט: מ' הה לא זכור לי, אבל כמובן שכל מה שדובר פה מחייב ניסוח מחדש.
אלי גולדשמידט: זה לא רק הכנסת מספרים, כמו שחשבנו אתמול, אלא ניסוח מחדש.
אלי גולדשמידט: אבל, אין פה נושא שאנו היינו צריכים, לדעתכם, להחליט לגביו שלא נדוֹן בינינו, מלבד עניין הסף.
אלי גולדשמידט: אני רוצה לחזור על הסיכום, כדי שבעוד חודשיים לא נעמוד במצב של אי ודאויות.
אלי גולדשמידט: בואו וננסה להיות זהירים ולעבור על הדברים.
אלי גולדשמידט: א' וילן: יש למר"צ הצעה רשמית לגבי אחוז הסף.
אלי גולדשמידט: אינני מדבר על הסף.
אלי גולדשמידט: איזו התנהגות זו?
אלי גולדשמידט: אינני מבין זאת, ומדובר באתיקה בין חברי-כנסת.
אלי גולדשמידט: יושבים כולם, צועקים זה על זה ומדברים, ואחרי זה באים לוועדה ופותחים זאת?
אבשלום וילן: תקשיב להצעה.
אלי גולדשמידט: למה אתה עושה לי את זה?
אבשלום וילן: אני לא הייתי.
אבשלום וילן: חבר-הכנסת מוסי רז ישב.
אלי גולדשמידט: ישב חבר-הכנסת מוסי רז.
אלי גולדשמידט: אם כך, תכבדו את זה.
אבשלום וילן: האם אפשר להקשיב בלי עצבים?
אלי גולדשמידט: מה שאתה עושה לא הוגן.
אבשלום וילן: אני מסכים איתך, שזה לא בסדר.
אלי גולדשמידט: אם כך, אל תעשה זאת.
אבשלום וילן: יש פה בעיה.
אלי גולדשמידט: אתה מושך אותי בלשון - אגיד; אחרי שדאגת למימון של המפלגה, עכשיו אתה רוצה שאני אוריד.
אלי גולדשמידט: האם כך אתה רוצה שאני אגיד?
אלי גולדשמידט: איזו מין התנהגות זו?
אבשלום וילן: תקשיב, ותגיד אחרי זה, ואם אינך מקבל - נדבר.
אבשלום וילן: אני חושב, שהתקרה צריכה להישאר 60 מליון שקל, אבל שבמקום 32 יחידות מימון ההצעה תהיה 23 יחידות מימון.
אבשלום וילן: זה אומר 23 יחידות מימון להתמודד, וזה אומר שבמקום 46 הוא יקבל מהמדינה 30 והוא יוכל להביא את שאר ה-30 מהתרומות.
אלי גולדשמידט: אני מבקש להצביע עכשיו על ההצעה שאנו סיכמנו אותה בהקשר הזה של 32 יחידות מימון.
דובר: מה הסף?
אלי גולדשמידט: אנו לא מדברים עכשיו על הסף.
אלי גולדשמידט: אני עדיין לא מצביע על הכל.
אלי גולדשמידט: אני מעמיד להצבעה את העניין של 32 יחידות מימון לסיעתו של המועמד.
ס' אלחנני: אני הולכת לקרוא לחבר-הכנסת צבי הנדל, שביקש לקרוא לו בהצבעות.
אלי גולדשמידט: לזה הוא מסכים.
אלי גולדשמידט: אף אחד לא ספר, ואני מצביע שוב.
אלי גולדשמידט: מי בעד ההצעה שהצענו לגבי 32 יחידות המימון?
אלי גולדשמידט: ה צ ב ע ה בעד - 7 ההצעה, שהוצעה לגבי 32 יחידות המימון, התקבלה.
ס' אלחנני: שבעה חברי-כנסת הצביעו בעד.
אלי גולדשמידט: מי בעד הצעתם של חברי-הכנסת מוסי רז ואבשלום וילן?
אלי גולדשמידט: ה צ ב ע ה בעד - 2 הצעתם של חה"כ מ' רז ו-א' וילן לא התקבלה.
ס' אלחנני: שני חברי-כנסת הצביעו בעד.
ס' אלחנני: היו"ר א' גולדשמידט: שני חברי-כנסת הצביעו בעד.
ס' אלחנני: אני מצביע רק על דברים שהם שנויים במחלוקת.
ס' אלחנני: ההצעה של 32 יחידות המימון סוכמה.
ישראל כץ: מה זה אומר, אגב, אם פרס מתמודד מחוץ למפלגה?
ישראל כץ: לאן הולך המימון?
אלי גולדשמידט: נצטרך להוציאו מהמפלגה.
אלי גולדשמידט: יש שאלות טובות, שאין לי תשובה עליהן.
אבשלום וילן: הוא יצטרך להצטרף למר"צ.
אבשלום וילן: נדון האם מקבלים אותו.
אבשלום וילן: מה אתה חושב?
ישראל כץ: אני שואל ברצינות.
ישראל כץ: האם תלך נגד פרס?
אלי גולדשמידט: מה יקרה אם שרון ירוץ בנפרד?
אלי גולדשמידט: סיעה לא תוכל לקבל מימון פעמיים עבור מועמד.
אלי גולדשמידט: אם הוא חבר סיעה, הוא לא יכול לקבל מימון.
אלי גולדשמידט: אני לא יכול לתת תשובה כרגע.
אלי גולדשמידט: לא חשבתי על זה.
אלי גולדשמידט: חבר-הכנסת ישראל כץ, יש פה בעיה.
אלי גולדשמידט: אתה שואל: אם יש חבר סיעה אחר ויוצא ששני חברי אותה סיעה מתמודדים זה מול זה, האם הסיעה מקבלת פעם נוספת מימון לטובת אותו מועמד?
אלי גולדשמידט: לדעתי, זה לא יכול לקרות.
אלי גולדשמידט: לדעתי, זה מצב שהמועמד צריך לעזוב את המפלגה.
אלי גולדשמידט: אינני רוצה לדון בזה כרגע.
אלי גולדשמידט: חבר-הכנסת ישראל כץ, העלית נושא, ותעזוב זאת עכשיו.
אלי גולדשמידט: אנו נגיע לזה.
א' שניידר: זה 44 יחידות מימון.
אלי גולדשמידט: זה בערך 60 מליון שקל, כי אנו לא מדברים בשקלים אלא ביחידות מימון.
אלי גולדשמידט: הקרוב ל-60 מליון שקל זה 44 יחידות מימון.
אלי גולדשמידט: תקרת ההוצאה היא הסכום ששווה בערכו ל-44 יחידות מימון.
ס' אלחנני: זה אפילו טיפה פחות.
אלי גולדשמידט: הפער בין 32 יחידות מימון לבין אותן 44 יחידות מימון יכול להיות מכוסה בתרומות, כאשר גובה התרומה המכסימלי יהיה עשרת אלפי שקלים לתורם על-פי הכללים הידועים והנהוגים לגבי תרומות.
אלי גולדשמידט: תקרת ההוצאה לכל סיעה בכנסת שאיננה נמנית על הסיעות שאין מתוכן מועמד שחבר בסיעה או חבר בצורת ביבי, ותיכף ננסח זאת - במקרה כזה, תקרת ההוצאה תהיה אך ורק סכום ההכנסה שהתקבל מרבע יחידת מימון פר חבר-כנסת.
יוסף יצחק פריצקי: אסור לה לאסוף תרומות לזה.
יעקב ליצמן: האם אתה מצביע על זה עכשיו?
אלי גולדשמידט: כרגע, אני מגבש הסכמות לניסוח.
יעקב ליצמן: למה שלא תצביע גם על זה?
אלי גולדשמידט: תשאלו אחרי שאני גומר את ההסכמות.
אלי גולדשמידט: זה מסובך מאד, ואני עכשיו מבקש בקשה חברית, שתעזרו לי.
אלי גולדשמידט: זה קשה לי.
ד' לכנר-הולץ: אני מתנצלת.
אלי גולדשמידט: אם כך, שבי ואל תעשי זאת שוב.
אבשלום וילן: היא היועצת המשפטית שלנו.
אלי גולדשמידט: תקרת ההוצאה היתה ברורה.
יוסף יצחק פריצקי: זה הוצאת בחירות.
יוסף יצחק פריצקי: יש הגדרה לזה בחוק.
אלי גולדשמידט: חבר-הכנסת יוסי פריצקי, תנהל את הישיבה הזו ואני אלך 'קיבינימט'.
אלי גולדשמידט: זה קשה.
אלי גולדשמידט: תעזור לי, ואל תפריע.
אלי גולדשמידט: היא יכולה להוציא אך ורק להוצאות שקשורות.
אלי גולדשמידט: מה זה הוצאה שקשורה?
אלי גולדשמידט: אני רוצה להגדיר אותה בצורה יחסית יותר רחבה.
אלי גולדשמידט: אם סיעה מסויימת לא רוצה לבוא ולהגיד שהיא תומכת בפלוני או באלמוני אלא רוצה לבטא גישה לבוחריה, שאומרת למשל: :
אלי גולדשמידט: "אנו ממליצים לכם לבחור באותו מועמד שלא ייכנע לסחיטה דתית--
יוסף יצחק פריצקי: --או שהוא שומר שבת כהלכתה.
אלי גולדשמידט: --או לחלופין שהוא שומר שבת כהלכתה" - בעיניי, זו הוצאה לגיטימית, בינינו, במסגרת הזו.
אלי גולדשמידט: לעומת זאת, סיעה שרוצה באותה הזדמנות להגיד כמה היא טובה וכמה היא מקדמת את צרכי בוחריה ההוצאה הזו לא יכולה להיות מתוך הסכומים האלה.
יוסף יצחק פריצקי: המותר להציע הצעת תיקון?
יוסף יצחק פריצקי: כדי שלא נסת